Diari Oficial de la Generalitat Valenciana


Sumari del DOGV 6427, del 29-12-2010 (2010/13513)

ORDRE 48/2010, de 22 de desembre, de la Conselleria d'Economia, Hisenda i Ocupació, per la qual es regulen i es convoquen, per a l'exercici 2011, subvencions destinades a finançar els costos per constitució d'avals que garantisquen les bestretes en les ajudes concedides per la Generalitat en matèria de formació professional per a l'ocupació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6427

Data del DOGV
:   29-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13910


Data del document
:   22-12-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 48/2010, de 22 de desembre, de la Conselleria d'Economia, Hisenda i Ocupació, per la qual es regulen i es convoquen, per a l'exercici 2011, subvencions destinades a finançar els costos per constitució d'avals que garantisquen les bestretes en les ajudes concedides per la Generalitat en matèria de formació professional per a l'ocupació. [2010/13136]  
De conformitat amb el que preveu la vigent Llei d'Hisenda Pública de la Generalitat, la liquidació definitiva de les subvencions concedides per l'administració autonòmica s'efectua una vegada es justifica la realització de l'acció subvencionada i els costos d'esta, a fi que l'import de la subvenció no supere l'import dels dits costos.  
Quan el titular i beneficiari d'una subvenció constituïx una empresa, siga persona física, siga persona jurídica, la seua activitat econòmica empresarial li permet finançar l'activitat subvencionada i portar-la a cap independentment de la percepció de l'ajuda.  
No obstant això, hi ha entitats sense fi de lucre que no tenen una activitat estrictament empresarial que els permeta obtindre un finançament per a la seua labor en les mateixes condicions que una entitat mercantil.  
Estes entitats, de vegades realitzen una labor d'importància per a la societat com ocorre en l'àmbit de la formació professional per a l'ocupació; labor dirigida a proporcionar unes qualificacions professionals als desocupats que els facilite la seua incorporació al mercat de treball o, en el cas dels treballadors en actiu, els ajuda en el seu reciclatge professional per a millorar la seua empleabilitat. Esta activitat formativa realitzada per les esmentades entitats està dotada d'una qualitat que, a més, responen a autèntiques necessitats del teixit sociolaboral, que aconsella a l'administració potenciar-la i abonar-la.  
No obstant això, el seu caràcter no mercantil determina que la realització d'activitats formatives i la necessitat finançar-les abans de la percepció de la corresponent subvenció, en el supòsit de ser subvencionada la dita activitat, els origine pel seu finançament anticipat uns costos econòmics addicionals. Estes dificultats es poden pal·liar parcialment a través d'un bestreta de l'import de la subvenció que, d'acord amb la Llei d'Hisenda Pública de la Generalitat, ha de ser objecte d'un aval o garantia admesa en dret que garantisca el seu reintegrament, si fóra el cas, a l'administració. Per descomptat, el dit aval origina uns costos financers que graven, així mateix, l'economia de les repetides entitats i que per mitjà d'esta convocatòria d'ajudes la Generalitat tracta de minimitzar.  
Per tot l'anterior, fent ús de les facultats que em conferixen la Llei 5/1983, de 30 de desembre, de Govern Valencià; la Llei de la Generalitat Valenciana 3/2000, de 17 d'abril, per la que es crea el Servici Valencià d'Ocupació i Formació; el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i el Decret 41/2001, de 27 de febrer, del Consell, pel qual s'aprova el Reglament Orgànic i Funcional del SERVEF, modificat pel Decret 173/2002, de 15 d'octubre, i pel Decret 141/2003, d'1 d'agost, ambdós del Consell, oït el Consell Valencià de Formació Professional,  
ORDENE  
Article 1. Objecte  
1. Les subvencions que es regulen i es convoquen per mitjà de la present ordre, tenen com a objecte el finançament parcial dels costos financers, des de la seua constitució, fins al moment en què es procedisca a l'alçament dels avals bancaris prestats com a garantia de les bestretes de pagament de les subvencions concedides per a la realització d'accions formatives en l'exercici 2011, o en exercicis anteriors, a càrrec del subprograma pressupostari 322.52 Formació per a l'Ocupació, la denominació del qual en exercicis anteriors era Formació Professional Ocupacional i Contínua.  
2 L'alçament dels avals, haurà de produir-se durant el període comprés entre l'1 de desembre de 2010 i el 31 d'octubre del 2011.  
Article 2. Quantia de la subvenció  
1. Les subvencions convocades per mitjà de la present Ordre, tindran com a objectiu el finançament dels costos financers dels avals mencionats en l'article 1.  
2 L'import de la subvenció, en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos per a la mateixa finalitat, procedents de qualsevol altra administració o ens públic o privat, tant nacional com internacional, supere el cost de l'activitat subvencionada.  
En cas que la subvenció principal siga de la Generalitat, procedirà el reintegrament de l'excés obtingut sobre el cost de l'activitat exercida.  
Article 3. Beneficiaris  
1. Podran ser beneficiaris de les subvencions previstes en la present ordre, les entitats sense ànim de lucre, que estiguen obligades a constituir avals bancaris com a garantia de les bestretes de l'import de les ajudes concedides per la Generalitat en matèria de formació professional ocupacional i contínua, i finançades a càrrec del subprograma pressupostari 322.52 Formació per a l'Ocupació, dels Pressupostos de la Generalitat per a l'exercici 2011, que en el cas d'exercicis anteriors es denominava Formació Professional Ocupacional i Contínua.  
2. Per a obtindre la condició de beneficiari, les entitats sol·licitants hauran de complir amb la normativa sobre integració laboral de persones amb discapacitat o, si és el cas, estar exemptes de la dita obligació.  
3. No podran obtindre la consideració de beneficiaris les entitats sotmeses a alguna de les circumstàncies establides en els apartats 2) i 3) de l'article 13 de la Llei 38/2003, de 17 de novembre, General de Subvencions.  
Tampoc podran obtindre la condició de beneficiari, les empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
4. Serà requisit per a la concessió de les subvencions i per al pagament d'estes que els beneficiaris es troben al corrent en el pagament d'obligacions per reintegrament de subvencions. S'entendrà que estan al corrent, quan no tinguen deutes amb l'administració per reintegrament de subvencions en període executiu, d'acord amb el que preveu l'article 21 del Reglament de la Llei General de Subvencions.  
Article 4. Obligacions de les entitats beneficiàries  
Són obligacions de les entitats beneficiàries:  
a) Haver adoptat el comportament que fonamenta la concessió de la subvenció.  
b) Justificar davant del Servici Valencià d'Ocupació i Formació (d'ara en avant SERVEF), el compliment dels requisits i les condicions exigides en esta ordre, així com la realització de les activitats que determinen el gaudi de la subvenció.  
c) Sotmetre's a les actuacions de comprovació, a efectuar pel SERVEF, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota aquells informació que li siga requerida en l'exercici de les actuacions anteriors.  
d) Conservar els documents justificatius de l'aplicació dels fons rebuts, inclosos els documents electrònics, a mesura que puguen ser objecte de les actuacions de comprovació i control, aportant-los en el termini de cinc dies quan siguen requerits per l'administració.  
e) Comunicar al SERVEF la concessió de qualssevol altres subvencions, ajudes, ingressos o recursos, provinents de qualsevol altra administració o ens públic o privat, tant nacional com internacional, que tinguen com a objecte el finançament de les activitats subvencionades.  
Esta comunicació haurà d'efectuar-se tan prompte com es conega la dita circumstància i, en tot cas, amb anterioritat a la justificació de l'aplicació donada als fons percebuts.   
f) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social en els termes establits reglamentàriament.  
g) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions, en els articles 91 i següents del reglament d'aplicació de la dita llei, i en la circumstància prevista en l'article 2.2, de la present ordre.  
h) Acceptar la seua inclusió en la llista de beneficiaris de subvencions, que es publicarà d'acord amb el que preveu l'article 18.1 de la Llei 38/2003, General de Subvencions.  
Article 5. Forma de concedir les subvencions  
Les subvencions previstes en la present ordre es concediran, fins a esgotar el crèdit màxim disponible, en atenció a la seua orde de presentació en el registre d'entrada dels òrgans competents per a la seua tramitació i a mesura que, si és el cas, siga completat l'expedient, fins a esgotar el crèdit pressupostari.  
Article 6. Òrgans competents   
1. La gestió d'estes subvencions correspondrà al SERVEF, sent òrgans instructors les direccions territorials d'Ocupació del SERVEF  
2. L'òrgan competent per a atorgar les subvencions serà el director general del SERVEF o òrgan en què delegue.  
Article 7. Presentació de sol·licituds, documentació i termini  
1. El termini de presentació de les sol·licituds de subvenció regulades en la present ordre finalitzarà el 31 d'octubre del 2011.   
2. Les sol·licituds per a l'obtenció de les ajudes regulades per la present ordre, hauran de dirigir-se al SERVEF i es presentaran en model normalitzat en la Direcció General del SERVEF, o bé en les direccions territorials d'Ocupació, sense perjuí del que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Tota sol·licitud haurà d'anar acompanyada de la documentació següent:   
a) Documentació acreditativa i identificativa de l'entitat sol·licitant i del seu representant legal.  
b) Document d'identificació fiscal de l'entitat sol·licitant.  
c) Autorització expressa al SERVEF per a obtindre a través de tècniques electròniques, informàtiques o telemàtiques, les dades acreditatives que l'entitat sol·licitant es troba al corrent del compliment de les seues obligacions tributàries amb la hisenda estatal i amb la hisenda autonòmica valenciana, així com de les seues obligacions amb la Seguretat Social. En qualsevol altre cas, hauran d'aportar-se certificats originals positius, o còpia compulsada, de l'Agència Estatal de l'Administració Tributària, de la Conselleria d'Economia, Hisenda i Ocupació i de la Tresoreria General de la Seguretat Social, expressiva d'estar al corrent en el compliment de les obligacions fiscals i amb la Seguretat Social, la validesa de la qual haurà d'estendre's a la data d'atorgament de l'ajuda.  
d) Document acreditatiu de l'últim abonament de l'Impost d'Activitats Econòmiques (IAE), o declaració responsable de la seua exempció o no subjecció.  
e) Dades de domiciliació bancària segons model facilitat a este efecte (fitxa de manteniment de tercers).  
f) Documentació que acredite l'alçament de l'aval, el seu cost i el seu pagament.  
g) Justificació de no estar sotmesos en les prohibicions per a obtindre la condició de beneficiari previstos en els apartats 2 i 3 de l'article 13, de la Llei 38/2003, de 17 de novembre, General de Subvencions, en els termes establits en l'apartat 7, de l'esmentat article.  
h) Declaració responsable de l'entitat sol·licitant sobre el compliment de la normativa sobre integració laboral de persones amb discapacitat o, si és el cas, l'exempció de la dita obligació, segons el que establix el Decret 279/2004, de 17 de desembre, del Consell.  
i) Declaració responsable de l'entitat sol·licitant de no realitzar activitats econòmiques.   
En cas que els documents mencionats en l'anterior apartat, lletres a) i b) ja estigueren en poder del SERVEF, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència en què van ser presentats, així com l'expedient corresponent, i que no hagen transcorregut més de cinc anys des de la finalització del procediment a què corresponguen. En els supòsits d'impossibilitat material d'obtindre el document, l'òrgan competent podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document.   
4. Quan la sol·licitud no reunisca els requisits establits en la present orde, o no s'acompanye la documentació que d'acord amb la mateixa resulte exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'òrgan instructor requerirà a l'interessat perquè, en un termini de 10 dies, esmene la falta o acompanye els documents necessaris, amb indicació que si així no ho fera, se li tindrà per desistit de la seua petició, prèvia resolució que haurà de ser dictada en els termes que preveu l'article 42 de l'esmentada llei.  
Article 8. Resolució i recursos   
1. El termini màxim per a resoldre i notificar la resolució procedent serà de dos mesos a comptar de la presentació de la sol·licitud.   
2. Amb la proposta prèvia de resolució efectuada per les direccions territorials d'Ocupació del SERVEF, el director general del Servici Valencià d'Ocupació i Formació, o òrgan en què delegue, dictarà la corresponent resolució, que esgotarà la via administrativa, i contra elles podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de la resolució, d'acord amb el que establix els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
3. La resolució es notificarà als interessats en els termes que preveu l'article 58 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada en la Llei 4/1999.  
4. Una vegada transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat; i això sense perjuí que subsistisca l'obligació legal de resoldre sobre la petició formulada.  
Davant de la desestimació per silenci administratiu podrà interposar-se, davant l'acte presumpte, el recurs contenciós administratiu dit, en el termini de sis mesos a comptar des que haguera finalitzat el termini per a dictar i notificar la resolució expressa, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
5. El SERVEF publicarà d'acord amb la normativa vigent les ajudes concedides amb expressió de la convocatòria, el programa i el crèdit pressupostari a què s'imputen, beneficiari, quantitat concedida i finalitat de la subvenció.  
Article 9. Pagament de la subvenció  
Una vegada dictada la resolució de concessió de l'ajuda sol·licitada, es lliurarà a cada una de les entitats beneficiàries l'import íntegre de la subvenció concedida  
Article 10. Minoració i reintegrament de subvencions  
Donarà lloc a la minoració de l'import de la subvenció concedida i, si és el cas, el reintegrament total o parcial d'esta, quan concórrega qualsevol dels supòsits establits en els articles 36 i 37 de la Llei 38/2003, de 17 de novembre, General de Subvencions, en els articles 91 i següents del reglament de la indicada llei i, en especial, el supòsit previst en l'apartat 2, de l'article 2 de la present ordre.  
S'establixen les següents causes específiques de minoració i reintegrament:  
a) L'alteració d'alguna de les característiques no essencials del comportament que fonamenta la concessió, l'incompliment d'alguna condicions establides en la resolució, la falta de justificació de la totalitat dels gastos subvencionats, i la concessió, després de la presentació de la sol·licitud, d'altres ajudes públiques o privades que en el seu conjunt superen el cost de l'activitat subvencionada, podrà donar lloc a la minoració de la subvenció concedida.  
b) Per no haver-se justificat en els termes establits en l'ordre i en la resolució de concessió d'ajudes, la totalitat dels gastos subvencionats.  
c) Qualsevol altre motiu que perjudique el fi últim pel qual la subvenció haja sigut concedida i, en particular, l'incompliment dels criteris emanats de la present ordre.  
Tot això sense perjuí del que preveu la Llei 38/2003, de 17 de novembre, General de Subvencions, quant a infraccions i sancions administratives en matèria de subvencions.  
DISPOSICIONS ADDICIONALS  
Primera  
A fi d'atendre al finançament de les ajudes previstes en la present ordre, d'acord amb el que preveu el projecte de pressupostos de la Generalitat per a l'exercici 2011, subprograma pressupostari 322.52, es destinen com a import màxim 280.000 euros a càrrec de la línia pressupostària T5272000. La concessió de les ajudes està condicionada a l'existència, en els Pressupostos de 2011 de la Generalitat, del corresponent crèdit adequat i suficient.   
La dita quantitat global màxima, podrà ser ampliada en funció del pressupost disponible per a la qual cosa es faculta el director general del SERVEF per a aprovar les dites ampliació, havent de publicar la corresponent resolució en el Diari Oficial de la Comunitat Valenciana.  
Segona  
Les ajudes concedides per mitjà d'esta ordre, estan acollides al règim de mínimis establit en el Reglament CE 1998/2006, de la Comissió, de 15 de desembre de 2006 (DOUE número L 379 de 28 de desembre de 2006), relatiu a l'aplicació dels articles 107 i 108 del Tractat de Funcionament de la Unió Europea a les ajudes de mínimis.   
Estes ajudes estaran exemptes de l'obligació de notificar establida en l'article 108, apartat 3, del Tractat, i de comunicar d'acord amb el que preveu l'article 3.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
En cap cas estes ajudes podran superar l'import màxim total per beneficiari de 200.000 €, que es reduïx a 100.000 € en cas de beneficiaris que operen en el sector del transport per carretera, durant un període de tres exercicis fiscals, ni individualment ni com resultat de l'acumulació amb altres ajudes de mínimis concedides al mateix beneficiari, conforme establix el Reglament CE núm. 1998/2006 de la Comissió.  
Sense perjuí de l'anterior, serà possible l'acumulació d'un altre tipus d'ajudes per a la mateixa acció subvencionada, excepte si tal acumulació conduïra a una intensitat de l'ajuda superior a l'establida per a la circumstàncies concretes de cada cas en un reglament d'exempció per categories o en una decisió adoptada per la Comissió.  
Per a assegurar el compliment de les condicions recollides en el punt anterior, s'exigirà als sol·licitants, una declaració sobre totes les ajudes públiques que tinguen concedides o sol·licitades per a esta mateixa acció, així com de les ajudes de mínimis rebudes durant els dos exercicis fiscals anteriors i durant l'exercici fiscal en curs.  
Tercera  
En allò no previst en la present ordre, és aplicable la normativa bàsica continguda en la Llei 38/2003, de 17 de novembre, General de Subvencions, i les prescripcions contingudes en els articles del Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, que aplicant-se a esta matèria no estiguen en contradicció amb aquella i en el no previst per este, pels preceptes que no tinguen caràcter bàsic de la Llei 38/2003.  
DISPOSICIONS FINALS  
Primera  
Es faculta el director general del SERVEF, per a dictar totes aquelles instruccions i adoptar les mesures que considere oportunes per al desenvolupament i l'aplicació de la present ordre; així com per a modificar els terminis establits en esta, amb caràcter excepcional, quan concórreguen circumstàncies degudament motivades que impossibiliten el seu compliment.  
Així mateix, es faculta el director general del SERVEF perquè per mitjà de l'oportuna resolució, puga, sense necessitat d'obrir un nou termini de presentació de sol·licituds, incrementar les dotacions econòmiques inicialment previstes, i efectuar redistribucions de crèdits, tant a nivell dels grups de beneficiaris, com a nivell territorial.  
Segona  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
Contra el present acte que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú. Tot això sense perjuí que es puga interposar qualsevol altre recurs dels previstos en la vigent legislació.  
València, 22 de desembre de 2010  
El vicepresident segon del Consell,   
conseller d'Economia, Hisenda i Ocupació,  
GERARDO CAMPS DEVESA